Okresná prokuratúra Senica 
Janka Kráľa 735, 905 45 Senica

Sp. zn. : Pv 374/14/2205	Senica, 28.7.2015
EEČ : 2-19-52-2015

U Z N E S E N I E

Trestná vec:	obvinený XXXXX  
Prečin:	Pokus prečinu krádeže podľa § 14 ods. 1 k § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 25.6.2014, spisová značka Pv 374/14/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17.05.2014 v čase o 18:00 hod. v k.ú. obce XXXXX Júr - rekreačná oblasť Tomky, na rybníku s intenzívnym chovom rýb ,,Studená voda I“ lovil ryby za pomoci dvojdielneho laminátového rybárskeho prútu zn. ORAVA modrej farby s navijakom zn. Okuma Toledo TD40 a ďalšieho dvojdielneho laminátového rybárskeho prútu nezistenej značky bielo zelenej farby s navijakom značky Line Winder s tým, že na obidvoch navijakoch boli navinuté vlasce, ktoré mal s nástrahou nahodené v rybníku, následne v čase o 18:50 hod. bol kontrolovaný XXXXX, XXXXX pričom majiteľovi chovného rybníka XXXXX, XXXXX XXXXX, nespôsobil žiadnu škodu, nakoľko v čase kontroly nemal ulovené žiadne ryby

Uznesením prokurátora Okresnej prokuratúry Senica zo dňa 25.6.2014, spisová značka Pv 374/14/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátora Okresnej prokuratúry Senica sp. zn. Pv 374/14/2205-7 zo dňa 25.06.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin pokusu krádeže podľa § 14 ods. 1 k § 2123 ods. 2 písm. d) Trestného zákona, pričom mu bola určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 01.07.2014.

          Po uplynutí skúšobnej doby som z jednotlivých vyžiadaných správ zistil, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu a ani priestupku. Zo správy od obce XXXXX Júr som ďalej zistil, že XXXXX nebol prejednávaný komisiou verejného poriadku. V aktuálnom odpise registra trestov nemá žiadne odsúdenie, ku ktorému by došlo od 01.07.2014.  

S poukazom na tieto okolnosti je možné skonštatovať, že obvinený XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok.      

Mgr. Stanislav Korman
prokurátor